Maca tutlayt ɣas akka tekcem deg wallalen n taywalt, aṭas n wuguren i d-ufa i wakken ad tekcem deg uḥric-agi n taywalt, acku amawal n tɣamsa ixus aṭas. i wakken ad ɣummen lexsas n wawalen d tenfaliyin, deg uḥric-agi n tɣamsa ssexdamen tarrayt n usnulfu d werḍal n wawalen d warwas id-yebdan deg yiseggasen n 40 d asawen, iswi agejdan d asnerni n tutlayt deg uḥric-agi n taywalt, acku tesεa azal meqqren deg usnerni n tutlayt, maca iswi-agi yuɣal d ugur, acku imsefliden ufan-d kra n wuguren imi ur fehmen ara tameslayt neɣ izen n yineɣmasen.